РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-24/26-01
Датум: 14.10.2026. године

З А П И С Н И К
са 13. седнице Општинске изборне комисије општине Кнић

Одржане дана 14.10.2026. године у згради општине Кнић-сала број 18. Седница је почела са радом у 14,00 часова.
Седницом председава: Мирјана Милошевић Величанин, председник Комисије.
Седници присуствују: Марија Андрић, Никола Агатоновић, Предраг Славковић, Славко Миљковић, Марко Ниџовић, Стевица Тонић, Небојша Томовић, Зорица Цветић, Радојко Вучковић, Јован Петровић, Милош Милошевић, Јелена Павловић, Нена Зарић, Милена Павловић, Зоран Јовановић, Весна Крсмановић, Марија Јанић Ловић, Горица Јанић, Миланка Анђелић, Тања Милојевић.
Седници присуствују и: Саша Милошевић, заменик председника Комисије, Бојан Тошовић, секретар Изборне комисије и Татјана Буђевац, заменик секретара Изборне комисије. Председавајућа је констатовала да постоје услови за пуноважан рад и одлучивање.
Председавајућа је напоменула да је уз материјал достављен записник са претходне 12. седнице Изборне комисије као и исправка записника са 11. седнице Комисије. Није било примедби на достављен записник и исправку записника.

Председавајућа је ставила на гласање:
Дневни ред
1. Разматрање предлога решења о именовању чланова у стални састав бирачких одбора за спровођење избора за народне посланике Народне скупштине РС, расписане за 25. октобар 2026. године;
2. Разматрање предлога решења о именовању чланова у проширени састав бирачких одбора за спровођење избора за народне посланике Народне скупштине РС, расписане за 25. октобар 2026. године;
3. Остала питања.

Дневни ред је једногласно усвојен.
1. Тачка
Уз позив за седницу достављени су предлози решења о именовању чланова и заменика чланова у стални састав бирачких одбора, достављена су овлашћења овлашћених предлагача као и сами предлози који су достављени Изборној комисији у законском року. Након детаљног појашњења од стране председника Комисије вођена је краћа дискусија. Члан Комисије Јован Петровић је поставио питање које се односило на велики број чланова бирачких одбора које је предложио начелник Општинске управе. Председник Комисије је дала објашњење да по закону, ако овлашћени опредлагач не достави у року предлог за стални састав бирачких одбора, чланове бирачких одбора у том случају предлаже начелник Општинске управе. Решења о именовању чланова у стални састав бирачких одбора донета су једногласно.

2. Тачка
Уз позив за седницу достављени су предлози решења о именовању чланова и заменика чланова у проширени састав бирачких одбора, достављена су овлашћења овлашћених предлагача као и сами предлози који су достављени Изборној комисији у законском року. Након детаљног појашњења од стране председника Комисије и без вођења посебне дискусије, Решења о именовању чланова у проширени састав бирачких одбора донета су гласовима: Уздржана“ су два члана Комисије: Зоран Јовановић и Јован Петровић; „За“ су гласали остали присутни чланови Комисије.
3. Тачка
Председавајућа је упознала чланове Комисије са активностима које се очекују у наредном периоду, као што су преузимање гласачких листића и другог материјала потребног за спровођење гласања за народне посланике на изборима расписаним за 25. октобар, паковање материјала, предаја бирачким одборима, одржавање обука за чланове бирачких одбора и друге активности.

Седница завршена у 14,35 часова.

